Diari Oficial de la Generalitat Valenciana


Sumari del DOGV 582, del 08-05-1987 (1987/808733)

ORDRE de 15 d'abril de 1987, de la Conselleria de Treball i Seguretat Social, que desenvolupa el Decret 15/1987, de 16 de febrer, del Consell de la Generalitat Valenciana, sobre Mesures de Foment d'Ocupació per a 1987.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/15/(1)/dof/vci/html**

### Dades del document

Número de DOGV
:   582

Data del DOGV
:   08-05-1987

Secció del DOGV
:   DISPOSICIONS GENERALS

Número del document
:   1987/808733


Data del document
:   15-04-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 15 d'abril de 1987, de la Conselleria de Treball i Seguretat Social, que desenvolupa el Decret 15/1987, de 16 de febrer, del Consell de la Generalitat Valenciana, sobre Mesures de Foment d'Ocupació per a 1987.  
Una vegada aprovat el Decret 15/1987, de 16 de febrer, sobre Mesures de Foment a l'Ocupació per a 1987, mitjançant el qual es prorroga el Decret 44/1986 de 21 de març, si bé s?introdueixen algunes modificacions, i essent necessari desplegar el seu contingut per a establir els criteris generals que han de regir la concessió d'ajudes establertes en l'esmentada norma, així com el procediment i la tramitació d'aquestes, fent ús de l?autorització continguda en la Disposició Final Primera de la norma prorrogada i de les facultats que li confereix la Llei 5/1983 de 30 de desembre, de Govern Valencià, aquesta Conselleria de Treball i Seguretat Social ordena:   
Article primer  
Les sol·licituds d'ajudes establertes en el Decret 15/1987, de 16 de febrer, sobre Mesures de Foment a l'Ocupació per a 1987, es presentaran en les Direccions Territorials de la Conselleria de Treball i Seguretat Social o en la Direcció General d'Ocupació i Cooperació, en els models oficials que es facilitaran en aquestos Organismes, adjuntant-hi la documentació justificativa de la sol·licitud.   
Les Direccions Territorials, si s'escau, tramitaran i informaran la sol·licitud a la Direcció General d'Ocupació i Cooperació en el termini de deu dies.   
Article segon  
La Direcció General d'Ocupació i Cooperació examinarà la sol·licitud amb la documentació que s'hi acompanye i, de conformitat amb el que disposa l'art. 71 de la vigent Llei de Procediment Administratiu, podrà requerir el sol·licitant perquè complete la documentació en el termini de deu dies.   
Article tercer  
1. La Direcció General d'Ocupació i Cooperació estudiarà i verificarà la documentació existent en l'expedient, podent-hi demanar tots els informes considerats escaients i, d'acord amb una Comissió establerta amb aqueix fi, emetrà un informe proposta que contindrà, a més d'una valoració i estudi del projecte, la quantia de la subvenció a concedir, així com les condicions que haurà de complir el sol·licitant perquè reba aquesta subvenció.   
2. L'esmentada Comissió la constituirà:   
- El Director General d'Ocupació i Cooperació.   
- El Cap del Servei d'Ocupació.   
- Un representant del Gabinet Tècnic de la DG d'Ocupació i Cooperació.   
Article quart  
1. La concessió de les ajudes que estableix el Decret 15/1987, de 16 de febrer, es durà a terme sense perjudici que s'hagen sol·licitat o concedit ajudes indirectes establertes en altres programes, sobre la base dels criteris següents:   
a) Característiques sòcio-econòmiques i d?ocupació de la Comarca on se situaran els projectes o les iniciatives que opten als beneficis relacionats en el citat Decret, establint-ne com a zones d'actuació prioritària els entorns geogràfics de Sagunt i Alcoi.   
b) Les característiques pròpies de les referides iniciatives o projectes que hauran de tenir viabilitat tècnica, econòmica i financera, fent especial insistència en les següents:   
- Nombre de llocs de treball creats que, si més no, hauran de ser cinc, i estabilitat d'aquestos.   
- Volumen d'inversió per lloc de treball.   
c) Interés social del projecte i la influència en l'entorn geogràfic on es desenvolupa l'activitat, tot tenint en compte la influència sobre l'ocupació i l'activitat econòmica, i la coherència amb els objectius de les Polítiques de Foment d'Ocupació tant de l'Administració Central com de la Comunitat Valenciana, així com les de la Comunitat Econòmica Europea.   
2. La quantia de les subvencions a concedir s'establirà en funció dels paràmetres següents:   
a) Les subvencions per a creació o manteniment de llocs de treball seran fins a 500.000 ptes. per lloc de treball en cas de treballadors desocupats o socis de Cooperatives i Societats Laborals, menors de 25 anys o majors de 45 anys, essent la referida subvenció de fins a 300.000 ptes. en casos de treballadors no inclosos en aqueix interval d'edat.   
b) La quantia total d'ajudes a concedir en cada projecte o iniciativa no podrà superar el límit màxim de 500.000 ptes. per lloc de treball i s'hi establirà de manera que l'aportació de la Conselleria de Treball i Seguretat Social en concepte de subvenció no siga superior a les aportacions dels promotors.   
3. Els límits establerts en el punt anterior podran ser superats en cas d'iniciatives o projectes que se situen en zones d'actuació prioritàries o bé quan es tractarà de Cooperatives o Societats Laborals. En els altres casos aquestos límits podran ser superats mitjançant acord del Consell de la Generalitat Valenciana.   
4. Les Assistències Tècniques establertes en el Decret 15/1987, de 16 de febrer, podran ser concedides d'ofici a iniciativa del Director General d'Ocupació i Cooperació o del Conseller de Treball i Seguretat Social, quan l'estudi de l'expedient ho demanarà, o a instància de part, i es podrà realitzar amb caràcter individual o conjuntament per a un sector, grup o comarca. El cost d'aquestes podrà ser finançat en la seua totalitat per la Conselleria de Treball i Seguretat Social.   
L'assistència tècnica es prestarà per Empreses o persones físiques especialitzades i que reunesquen garanties de solvència professional.   
5. Pel que fa a les ajudes per a la promoció de Centres d'Integració Sòcio-laboral, s'ajustarà al que disposa el Decret 44/1986, si bé tindran prioritat en la concessió d'aquestes els projectes que suposen la creació de nous Centres.   
Per tal de concedir subvencions a la contractació de treballadors amb dificultats subjectives de col·locació en Centres ja existents, la Conselleria de Treball i Seguretat Social tindrà en consideració la viabilitat d'aquestos, l'efectiva gestió realitzada i la consolidació dels llocs de treball existents, així com llur interés social.   
Article cinqué  
1. El Conseller de Treball i Seguretat Social, a la vista de l'informe proposta assenyalat en l'article 3 d'aquesta Ordre, dictarà Resolució concedint, en tot o en part, o denegant els beneficis sol·licitats, sense perjudici del que disposa la vigent Llei de Pressupostos de la Generalitat Valenciana.   
La Resolució dictada es notificarà al sol·licitant d'acord amb el que estableix la vigent Llei de Procediment Administratiu, i els interessats hauran d'acreditar en un termini màxim de 6 mesos el compliment de les condicions que s'hi estableixen per a fer afectiu el pagament de la subvenció tret que s'haguessen establert altres límits en la mateixa Resolució.   
En el cas que hom no efectuarà aquestes acreditacions en el termini indicat s?entendrà que els sol·licitants renuncien als beneficis que els foren concedits, tret de causa de força major degudament justificada.   
2. Excepcionalment, i en el cas de projectes el contingut dels quals ho justifique, el Conseller de Treball i Seguretat Social podrà elevar al Consell, per a l'aprovació o denegació, propostes d'acord relatives als beneficis sol·licitats pels promotors dels esmentats projectes.   
Article sisé  
En el supòsit que per a concedir les ajudes que estableix el Decret 15/1987, de 16 de febrer, se subscriga un conveni de col·laboració entre la Generalitat Valenciana o la Conselleria de Treball i Seguretat Social i Organismes Públics o privats, el procediment s'ajustarà a les normes que s'hi contenen, o, si hi manca, a les establertes en aquesta disposició, tenint en compte, en tot cas, el que amb aqueix fi disposa la Llei 5/83, de 30 de desembre, de Govern Valencià.   
DISPOSICIO ADDICIONAL  
D'acord amb el que disposa l'article 22.3 de la Llei 11/1986 de 30 de desembre, de Pressupostos de la Generalitat Valenciana per a 1987, serà requisit indispensable que els beneficiaris de les ajudes establertes en el Decret 15/1987 de 16 de febrer, estiguen al corrent en llurs obligacions fiscals i de la Seguretat Social.   
DISPOSICIO FINAL  
Aquesta Ordre vigirà l'endemà de la publicació en el Diari Oficial de la Generalitat Valenciana, i tindrà efectes a partir de l'1 de gener de 1987.   
València, 15 d'abril de 1987.   
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI